ചിത്രീകരണത്തിനിടയില് കുതിര ചത്തു, പൊന്നിയന് സെല്വനില് പ്രതിസന്ധിയെന്ന് റിപ്പോര്ട്ടുകള് ബ്രഹ്മാണ്ഡ ചിത്രമായ, മണിരത്നത്തിന്റെ പൊന്നിയിന് സെല്വത്തിന്റെ ഷൂട്ടിങ്ങില് പ്രതിസന്ധിയെന്ന് റിപ്പോര്ട്ടുകള്. ചിത്രീകരണത്തിനിടയില് തലകള് കൂട്ടിയിടിച്ച് കുതിര മരിച്ച സംഭവത്തില് അനിമല് വെല്ഫെയര് ബോര്ഡ് ഓഫ് ഇന്ത്യ എ.ഡബ്ല്യു.ബി.ഐ അന്വേഷണത്തിന് ഉത്തരവിട്ടതായി റിപ്പോര്ട്ടുണ്ട്. എത്തിക്കല് ട്രീറ്റ്മെന്റ് ഓഫ് അനിമല് പെറ്റ നല്കിയ പരാതിയെ തുടര്ന്നാണ് നടപടി. സംഭവത്തില് ഹൈദരബാദ് ജില്ലാ കലക്ടറിനോടും, തെലങ്കാന അനിമല് വെല്ഫെയര് ബോര്ഡിനോടുമാണ് കുതിരയുടെ മരണത്തില് അന്വേഷണം നടത്താന് ആവശ്യപ്പെട്ടിരിക്കുന്നത്. ഭാവിയില് ഇത്തരം കുറ്റകൃത്യങ്ങള് സംഭവിക്കാതിരിക്കാന് കുറ്റവാളികള്ക്ക് മാതൃകാപരമായ ശിക്ഷ ലഭിക്കുന്നുണ്ടെന്ന് ഉറപ്പുവരുത്താനും എ.ഡബ്ല്യു.ബി.ഐ ഉദ്യോഗസ്ഥരോട് ആവശ്യപ്പെട്ടു. മണിരത്നത്തിന്റെ ഉടമസ്ഥതയിലുള്ള മദ്രാസ് ടാക്കീസിന്റെ മാനേജ്മെന്റിനെതിരെയും കുതിരയുടെ ഉടമയ്ക്കെതിരെയും 1960ലെ പി.സി.എ ആക്ട് സെക്ഷന് 11, ഇന്ത്യന് ശിക്ഷാനിയമം സെക്ഷന് 1860 ലെ സെക്ഷന് 429 എന്നിവ പ്രകാരം റച്ചക്കൊണ്ടയിലെ അബ്ദുള്ളപൂര്മെറ്റ് പോലീസും കേസ് രജിസ്റ്റര് ചെയ്തിട്ടുണ്ട്.The post ചിത്രീകരണത്തിനിടയില് കുതിര ചത്തു, പൊന്നിയന് സെല്വനില് പ്രതിസന്ധിയെന്ന് റിപ്പോര്ട്ടുകള് first appeared on MalayalamExpressOnline.